Pērle (filma)
"Pērle" (angļu: Pearl) ir 2022. gada ASV šausmu filma, kuras režisors ir Tajs Vests. Filmā galvenās lomas atveido Mija Gota, Deivids Korensvets, Tandi Raita, Metjū Sanderlends, Emma Dženkinsa-Puro un Elisters Sjūvels. "Pērle" ir prīkvels 2022. gada filmai X un tā stāsta par to, kā pirmās filmas galvenās ļaundares vēlme jaunībā kļūt par kinozvaigzni lika viņai pastrādāt vardarbīgus noziegumus Teksasas lauku sētā 1918. gadā. Filmas "Pērle" pirmizrāde notika 2022. gada 3. septembrī 79. Venēcijas kinofestivālā. Filmu izplatīja A24. Gluži kā pirmā filma, "Pērle" saņēma pozitīvas kritiķu atsauksmes, īpaši slavējot Gotas aktierspēli. Tīmekļa vietnē Rotten Tomatoes filmai ir 91% vērtējums. Triloģijas trešā filma MaXXXine pirmizrādi piedzīvoja 2024. gadā.